Gllazhnja

Histori
Ky toponim ka marrë për emërtim fjalën sllave Izvor - burim, meqë fshati është i pasur me burime uji.

Gjeografi
Izvori është fshat malor dhe shtrihet në lartësi mbidetare rreth 880 metra.

Demografi
Banori izvoras/i/e/it/et. Ky katund në vitin 1948 ka pasur mbi 300 banorë, kurse sipas regjistrimit të vitit 1994 ka vetëm 30 banorë.Për shkak të kushteve të vështira për jetesë popullsia është përfshirë në dyndje masovike drejt vendbanimeve qëndrore në Kumanovë, Shkup dhe më gjërë në Turqi.

Ekonomi
Popullsia më parë dhe tani merret me blegtori dhe me shitjen e drunjve.

Toponime
BIRA UKIT -është vrimë në kodër, ku kanë qëndruar ujqit. ÇARRISHTE-mal ku rritet druri i çarrit. ÇESHMA IZVORIT-burim që ka marrë emrin e fshatit. GURI VELIS -kompleks arash, afër tyre gjendet guri me një madhësi të madhe, nuk dihet se kush ishte Veliu. GURI PIC-gur i madh që në krye ka formën e majës, pic = majë. JEZERI POSHTËM - kodër. JEZERI EPËRM-vend në bjeshkë me gurë, gurinë. FERRISHTE-lëndinë me shkurre të ndryshme, që dalin vetvetiu nëpër vende të papunuara. KRONI AJDUÇVE-krua me rrjedhje të madhe uji. KRONI FTOFT-burim që ka ujin shumë të ftohtë, meqë nuk i bien rrezet e diellit. KRONI HAZIRIT-krua që e kishte hapur Haziri. KRONI AVDULIT-mal ku gjendet ky krua, që është emërtuar sipas personit. KRONI PATLISHANIT-krua që gjendet në vendin e quajtur Patlishan. KRONI KELPT -krua që gjendet në pjesën e epërme të fshatit. KOJRIA -mal i pasur me shkurre, murriza etj. KODRA ARËS OSMANIT-arë në bjeshkë, pronë e Osmanit. KODRA GAT -sipas gjatësisë që kishte kodra. KODRA KOCIT -kodër e mbushur me shkëmbinj të fortë. MASTUPANI -kodër ku supozohet se njerëzit e këtij fshati i kanë rënë tupanit (daulles). PATLISHAN-fushë e rrafshët që në të kaluarën kishte qenë vendbanim, ku edhe sot ekzistojnë themelet. Ky toponim ka për bazë një emër vetjak Pat dhe Lis/Lish. Topikë me emër të këtillë kemi Patec (fshat malor në Kërçovë), Patalishtë (fshat në rrëthinën e Gostivarit) dhe Patishka Rekë (në atë të Shkupit). PIRROLI-është kodër me sipërfaqe të madhe. Sipas antroponimit vetjak Piro. ROGA KALIT-lëndinë me bar në mes të pyllit. ROGA MAGARIT -lëndinë kullosash. RRASHI EPËRM-vend për nga konfiguracioni i tokës është i rrafshët, gjendet në pjesën e epërme të fshatit. FUSHAT E LLATINVE - vend i rrafshët në bjeshkë, ishin pronë e shqiptarëve të konfesionit katolikë. TE ARA URËS - ara që afër kishte qenë një urë. TE ÇAFA BELLANOCËS-mal. Vendi më i ulët në kurrizin e një mali a kodre, ku zakonisht kalon rruga për të vajtur në anën tjetër. TE GURI MOLLTË SHUMËS-janë ara ku në të kaluarën kishte patur shumë trungje mollash. TE GËRSHIA-kompleks arash ku kishte qenë një trung qershie. TE LUGI ARAVE-ara ku përreth tyre gjendej një përrua. TE LUGI KRAÇËS-vend i mbushur me ferra, shkurre. TE LUGI THERRAVE-lugajë që ka ferra përreth. TE LIVADHET E GATA-livadhe që gjenden poshtë fshatit. TE LIVADHET E RUSHITVE-janë livadhe të familjes Rushiti. TE DARDHA DURAKIT-lëndinë që ka patur ndonjë trung dardhe, ishte pronë e familjes Duraku. TE KORIJET E REJA-vend në bjeshkë i pasur me drunj që shumë shpejt rriten, fshatarët i quajnë dru femëror. TE ROGA HAMZËS-lëndinë sipas kryefamiljarit Hamziu. TE ROGA ARËS SALIUT-arë që gjendet në bjeshkë pronë e Saliut. TE STANET-fushë ku në të kaluarën kishin qenë tëbanat. TE SHPATI KEÇ -faqe e malit, vështirë për qarkullim. TE SHPANI-mal i dendur. TE KTHEJNË KIET -vend në bjeshkë udhëkryq për fshatrat Izvor, Bellanoc, Dumanoc dhe Runicë. URDHA MADHE-është buçilë uji. Nga fjala Urdhë-vend me ujë.

Lidhje të jashtme
Kumanova.li